UZNESENIE VLÁDY SLOVENSKEJ REPUBLIKY
č. 104
z 9. februára 2005

k návrhu na uzavretie Dohody medzi Slovenskou republikou a registrovanými cirkvami a náboženskými spoločnosťami o výkone pastoračnej služby ich veriacim v ozbrojených silách a ozbrojených zboroch Slovenskej republiky 

Číslo materiálu:	2258/2005	
Predkladateľ:	minister obrany a podpredseda vlády pre európsku integráciu, ľudské práva a menšiny	
Vláda
A.	súhlasí
A.1.	s uzavretím Dohody medzi Slovenskou republikou a registrovanými cirkvami a náboženskými spoločnosťami o  výkone pastoračnej služby ich veriacim v ozbrojených silách a ozbrojených zboroch Slovenskej republiky (ďalej len „dohoda“) s pripomienkami prijatými na rokovaní vlády;
B.	odporúča
prezidentovi SR
B.1.	podpísať dohodu,
predsedovi Národnej rady SR
B.2.	podpísať dohodu;
C.	poveruje
predsedu vlády
C.1.	podpísať dohodu,
C.2.	predložiť návrh dohody Národnej rade SR na prerokovanie,
ministra obrany 
C.3.	odôvodniť návrh dohody v Národnej rade SR;
D.	ukladá
ministrovi obrany
D.1.	požiadať podpredsedu vlády a ministra spravodlivosti zabezpečiť uverejnenie dohody v Zbierke zákonov SR.
Vykonajú:	predseda vlády
podpredseda vlády a minister spravodlivosti
minister obrany
Na vedomie:	prezident SR
predseda Národnej rady SR